क्या भारत-चीन करीब आ सकते हैं !

Tue, 04 Jan 2022 20:30:13 +0000

लगभग डेढ़ साल से भारत और चीन की सीमा पर तनाव कायम है। लेकिन पिछले सप्ताह चीन ने भारत की जम कर तारीफ की। दरअसल चीन में इस वर्ष विंटर ओलंपिक और पैरालंपिक खेलों का आयोजन होना है। भारत ने चीन में विंटर ओलंपिक्स का समर्थन कर कई देशों को हैरान किया है। दूसरी तरफ अमेरिका और उसके सहयोगी देशों ने मानवाधिकार उल्लंघन के मामले को आधार बनाकर इस अंतरराष्ट्रीय खेल आयोजन के राजनयिक बहिष्कार करने का निर्णय लिया।भारत के इस समर्थन को लेकर चीन की सत्ताधारी कम्युनिस्ट पार्टी के मुख्य पत्र माने जाने वाले दैनिक ग्लोबल टाइम्स ने लिखा है कि “भारत के समर्थन से पता चलता है कि वो अमेरिका का स्वाभाविक सहयोगी नहीं है। चीन के साथ कई मसलों पर तनाव के कारण भारत हाल के वर्षों में अमेरिका के करीब हुआ है। अमेरिका की तरफ झुकाव के बावजूद भारत ने दिखाया है कि वो सभी क्षेत्रीय और अंतरराष्ट्रीय मामले में अमेरिका के साथ नहीं रह सकता है”। ग्लोबल टाइम्स ने आगे लिखा है कि “भारत अमेरिका का छोटा भाई नहीं बनना चाहता जैसे जापान और ऑस्ट्रेलिया है। भारत अपने दम पर ताकतवर बनना चाहता है”।पिछले कुछ वर्षों में भारत-चीन का संबंध टकराव पूर्ण रहा है पर दोनों देशों के कई मोर्चों पर साझे हित भी हैं।