गणतंत्र दिवस की रौशनी में अफस्पा का अवलोकन

Tue, 25 Jan 2022 16:41:25 +0000

भारतीय गणतंत्र विश्व के लिए एक नमूना है। इसकी भौगोलिक और सांस्कृतिक विविधता दुनिया को हैरत में डाल देती हैं। बहुसांस्कृतिक संरचना के कारण पश्चिमी विचारक इसके अस्तित्व पर ही सवाल उठाते रहे हैं। कलकत्ता के पूर्व बिशप “जे.ई वेल्डन” ने 1915 में कहा था कि “जैसे ही आखरी ब्रिटिश सिपाही बंबई या कराची के बंदरगाह से रवाना होगा, हिंदुस्तान परस्पर विरोधी और नस्लीय समूह के लोगों की लड़ाई का अखाड़ा बन जाएगा। इसके साथ ही ग्रेट ब्रिटेन ने धीरे-धीरे, लेकिन जिस ठोस रूप से यहां एक शांतिप्रिय और प्रगतिशील सभ्यता की नींव रखी है, वह रातों रात खत्म हो जाएगी”।